Sunstar brugermanual.

Tillykke med din nye Sunstar i-bike.

Før du tager din nye nihola cykel med Sunstar motor i brug, skal du læse denne brugermanual omhyggeligt igennem.

**Batteriet**

Dit nye Sunstar batteri er på 11 Ah timer og afgiver en nominel effekt på 285 Wh. Ladetiden for batteriet er ca. 5½ time.

Indsættelse af batteri i batteriholder:

1. Skub forsigtigt batteriet på plads i den skinne der er monteret på bagagebæreren.

Sørg for at låsen til batteriet er åben, da batteriet ellers ikke kan skubbes helt på plads.

1. Når batteriet er skubbet helt på plads i batteriholderen, låses det fast ved at dreje nøglen med uret.

Udtagelse af batteri fra batteriholder:

1. Lås batteriholderen op ved at dreje nøglen mod uret.
2. Tag fat i håndgrebet bagest på batteriet og træk det ud.

Opladning af batteriet:

Batteriet skal oplades på en måde så det ikke overopheder. Dette betyder, at batteriet ikke må være tildækket under opladning. Ligeledes skal det holdes væk fra varmekilder under opladning.

Vi anbefaler at batteriet oplades ved stuetemperatur (20°C). Hvis batteriet er koldt skal det ligge noget tid ved stuetemperatur inden opladning. Dette forlænger batteriets levetid og forhindre, at det bliver beskadiget under opladningen.

Det er også muligt at oplade batteriet mens det er monteret i batteriholderen på cyklen. Dog skal du havde ovenstående temperaturanbefalinger i baghovedet hvis du vælger denne løsning.

Hvis batteriet oplades mens det er monteret i batteriholderen på cyklen skal systemet slukkes på OFF knappen på controlleren.

1. Sæt netstikket på opladeren i en stikkontakt. ”Power” LED dioden skal nu lyse rødt og viser, at der er strøm til opladeren.
2. Sæt opladerens runde stik i stikket på batteriet. Dette finder du under et lille rundt gummidæksel underst på batteriets bageste del.

Hvis du oplader batteriet mens det sidder i batteriholderen på cyklen, så husk at slukke systemet på OFF knappen på controlleren.

1. Når stikket fra opladerene er sat i batteriet lyser ”Charge” LED dioden rødt. Dette indikerer, at batteriet er ved at blive opladet. Når ”Charge” LED didoen lyser grønt indikere det, at batteriet er helt opladet.
2. Efter endt opladning tages stikket ud af batteriet og opladerens netstik tages ud af stikkontakten. Lad ikke opladeren være permanent tilsluttet stikkontakten.

Litium batterier har ingen ”hukommelse”. Dette betyder at du **ikke** behøver at køre batteriet helt fladt før opladning. Dog anbefaler vi, at du ikke oplader det før det er kommet under 50% kapacitet.

Hvis du kommer ud for, at du ikke skal bruge din Sunstar motor i længere tid, anbefaler vi at du oplader batteriet helt inden opbevaring.

**ADVARSEL:**

**Hvis batteriet ikke er i brug i længere tid SKAL det oplades minimum hver tredje måned. Hvis dette undlades kan batteriet tage skade. Hvis batteriet ikke har været opladet i mere end tre måneder bortfalder garantien.**

Hvis du ikke bruger dit batteri i længer tid skal du opbevare det på et tørt sted ved temperaturer mellem 10°C og 25°C. Opbevar aldrig batteriet ved under -10°C eller ved over 40°C.

Batteriets optimale arbejdstemperatur er mellem 5°C og 40°C. Batteriets levetid forkortes hvis det anvendes uden for dette temperaturområde.

Hvis du parkerer din cykel i længer tid i direkte sol eller regn, anbefaler vi, at du tager batteriet af cyklen.

**Sådan starter du din Sunstar i-bike**

På controlleren der sidder på styret finder du følgende knapper og indikatorer:

1. M (mode) - Med denne knap vælger du hvor meget motoren skal hjælpe når du cykler.
2. Indikator for graden af motorhjælp. Der er tre indstillinger E (Energy saver), N (normal) og T (Turbo)
3. ON – Med denne knap tænder du systemet.
4. OFF- Med denne knap slukker du systemet.
5. Batteriindikator – Denne finder du i midt på controlleren. Når LED dioden tættes på E symbolet blinker er det tid til at lade batteriet op.

Du starter systemet ved at trykke op ON knappen. Systemet bruger nu nogle sekunder på at kontrollere sig selv. Hvis du, mens denne kontrol er i gang, træder i pedalerne, kan det afstedkomme at systemet ikke virker som det skal. Hvis dette skulle ske, skal du slukke systemet på OFF knappen og tænde det igen på ON knappen.

Systemet starter altid op i N (normal) indstillingen. Hvis du ønsker at skifte til en af de andre indstilling trykker du på M (mode) knappen, indtil indikatoren ud for den ønskede grad af motorhjælp lyser.

Motoren stopper automatisk med at hjælpe når farten overstiger 25 km/t.

Når du forlader cyklen slukker du systemet ved at trykke på OFF knappen. Hvis du glemmer at slukke for systemet slukker det automatisk efter nogle minutter.

**Vedligeholdelse**

Når din Sunstar har kørt de første 200 km, skal alle motorens skruer og bolte tjekkes af en autoriseret Sunstar forhandler.